CELEX: 62019CN0291
Language: da
Date: 2019-04-09 00:00:00
Title: Sag C-291/19: Anmodning om præjudiciel afgørelse indgivet af Curtea de Apel Brașov (Rumænien) den 9. april 2019 — SO mod TP m.fl.

22.7.2019   
            
            
               DA
            
            
               Den Europæiske Unions Tidende
            
            
               C 246/9
            
         
      Anmodning om præjudiciel afgørelse indgivet af Curtea de Apel Brașov (Rumænien) den 9. april 2019 — SO mod TP m.fl.
      (Sag C-291/19)
      (2019/C 246/09)
      Processprog: rumænsk
      
         Den forelæggende ret
      
      Curtea de Apel Brașov
      
         Parter i hovedsagen
      
      
         Klager: SO
      
         Indklagede: TP m.fl.
      
         Præjudicielle spørgsmål
      
      
                  1)
               
               
                  Skal den mekanisme for samarbejde og kontrol (MSK), der blev oprettet ved Europa-Kommissionens beslutning 2006/928/EF af 13. december 2006, anses for en retsakt udstedt af en EU-institution som omhandlet i artikel 267 TEUF, som kan fortolkes af Domstolen?
               
            
                  2)
               
               
                  Er kravene i de rapporter, der udarbejdes inden for rammerne af denne mekanisme, bindende for Rumænien, især (men ikke alene) hvad angår behovet for at gennemføre lovændringer, som er forenelige med MSK’s konklusioner samt med henstillingerne fra Venedigkommissionen og Europarådets Sammenslutning af Stater mod Korruption?
               
            
                  3)
               
               
                  Skal artikel 2, sammenholdt med artikel 4, stk. 3, i traktaten om Den Europæiske Union, fortolkes således, at Rumæniens forpligtelse til at opfylde kravene i de rapporter, som udarbejdes inden for rammerne af den mekanisme for samarbejde og kontrol (MSK), der blev oprettet ved Kommissionens beslutning 2006/928/EF af 13. december 2006 (1), er omfattet af medlemsstatens forpligtelse til at overholde retsstatsprincippet?
               
            
                  4)
               
               
                  Er princippet om domstolenes uafhængighed, der er fastsat i artikel 19, stk. 1, andet afsnit, TEU og i artikel 47 i Den Europæiske Unions charter om grundlæggende rettigheder, som fortolket i Den Europæiske Unions Domstols praksis (dom (Store Afdeling) af 27.2.2018, Associação Sindical dos Juízes Portugueses, C-64/16, EU:C:2018:117), til hinder for, at der oprettes en afdeling for efterforskning af overtrædelser begået inden for retsvæsenet i tilknytning til anklagemyndigheden ved Înalta Curte de Casație și Justiție, henset til reglerne for udnævnelse/afsættelse af de anklagere, der er ansat i denne afdeling, reglerne for udøvelse af funktioner i forbindelse med denne afdeling samt den måde, hvorpå kompetencen fastlægges, herunder det begrænsede antal stillinger i denne afdeling?
               
            
                  5)
               
               
                  Er artikel 47 i Den Europæiske Unions charter om grundlæggende rettigheder vedrørende retten til en retfærdig rettergang inden en rimelig frist til hinder for, at der oprettes en afdeling for efterforskning af overtrædelser begået inden for retsvæsenet i tilknytning til anklagemyndigheden ved Înalta Curte de Casație și Justiție, henset til reglerne for udøvelse af funktioner i forbindelse med denne afdeling samt den måde, hvorpå kompetencen fastlægges, herunder det begrænsede antal stillinger i denne afdeling?
               
            
         (1)  Kommissionens beslutning 2006/928/EF af 13.12.2006 om oprettelse af en mekanisme for samarbejde og kontrol vedrørende Rumæniens fremskridt med opfyldelsen af specifikke benchmarks på områdernes retsreform og bekæmpelse af korruption (EUT 2006, L 354, s. 56).